
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 48 

14 Μαρτίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

55. Περιορισμός συναρμοδιοτήτων κατά την έκδοση 

διοικητικών πράξεων. 1 

56. Μεταθέσεις τοσ τακτικού πολιτικού προσωπικού 

του Υπουργείου Εθνικής Αμυνας. 2 

57. Ατομικοί φάκελοι και μητρώο των δικαστικών λει¬ 

τουργών του δικαστικού σώματος των ενόπλων 
δυνάμεων. 3 

58. Τροποποίηση του Π.Δ. 622/1985 «Ηθικές αμοι¬ 

βές προσωπικού της Γενικής Γραμματείας Δημό¬ 
σιας Τάξης του Υπουργείου Εσωτερικών και Δη¬ 
μόσιας Τάξης (Α-231). 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 55 (1) 

Περιορισμός συναρμοδιοτήτων κατά την έκδοση διοικητι¬ 
κών πράξεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 2 και 6 του άρθρου 7 του Ν. 
1943/1991 «Εκσυγχρονισμός της οργάνωσης και λει¬ 
τουργίας της δημόσιας διοίκησης κ.λ.π.» (ΦΕΚ 50/Α). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (ΦΕΚ 137/Α'), το 
οποίο προστέθηκε με το άρθρο 27 του Ν. 2081/1992 
(ΦΕΚ 154/Α) και το γεγονός ότι από τις διατάξεις του πα¬ 
ρόντος διατάγματος δεν προκαλείται δαπάνη σε βάρος 
του κρατικού προϋπολογισμού. 

3. Την αριθμ. 566/1995 γνωμοδότηση του Συμβουλίου 
της Επικράτειας, με πρόταση του Πρωθυποργού και των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Υγείας και Πρόνοιας, Εργασίας και Κοινωνικών 
Ασφαλίσεων, Εθνικής Παιδείας και θρησκευμάτων και 
Εμπορικής Ναυτιλίας, αποφασίζουμε: 

Αρθρο 1 

Περιορισμός συναρμοδιοτήτων κατά 
την έκδοση Π. Διαταγμάτων 

Τα παρακάτω θέματα, για τη ρύθμιση των οποίων απαι¬ 
τείται, σύμφωνα με τις κείμενες διατάξεις, προεδρικό διά¬ 
ταγμα που εκδίδεται με πρόταση περισσοτέρων του ενός 
υπουργών, ρυθμίζονται εφεξής χωρίς τη σύμπραξη του 
Υπουργού Εσωτερικών, Δημόσιας Διοίκησης και Αποκέ¬ 


ντρωσης: 

I. θέματα αρμοδιότητας του Υπουργείου Υγείας και 
Πρόνοιας, 

1. Ο καθορισμός των όρων και προϋποθέσεων για την 
παροχή της κατ’ οίκον νοσηλείας κ.λ.π. (άρθρο 28 παρ. 2 
Ν. 2071/1992 - ΦΕΚ 123 Α'). 

2. Ο καθορισμός των όρων και προϋποθέσεων οργάνω¬ 
σης των φαρμακείων των νοσοκομείων και νοσηλευτικών 
ιδρυμάτων, των αρμοδιοτήτων και της σύνθεσης του προ¬ 
σωπικού τους κατά ειδικότητα (άρθρο 57 παρ. 2 Ν. 2071 / 
1992 - ΦΕΚ 123 Α', σε συνδυασμό με τις διατάξεις των 
άρθρων 48 και 52 του ίδιου νόμου). 

3. Ο καθορισμός των παθήσεων και βλαβών της υγείας, 
που παρεμποδίζουν το διοριομό ιατρών, καθώς και των 
αρμόδιων επιτροπών για την πιστοποίηση της υγείας (άρ¬ 
θρο 69 παρ. 6 Ν. 2071/1992 - ΦΕΚ 123 Α’). 

4. Ο χαρακτηρισμός ως προβληματικών και άγονων πε¬ 
ριοχών, όπου οι συνθήκες συνιστούν αντικίνητρο για την 
κατάληψη θέσεων ιατρικού δυναμικού (άρθρο 69 παρ. 11 
Ν. 2071/1992 - ΦΕΚ 123 Α’). 

5. Η σύσταση θέσεων ιατροδικαστών στα νοσηλευτικά 
ιδρύματα (άρθρο 123 παρ. 4 - β' Ν. 2071/1992 - ΦΕΚ 123 
Α'). 

6. Ο καθορισμός των όρων και προϋποθέσεων της κατ’ 
οίκον κοινωνικής προστασίας κ.λ.π. (άρθρο 7 Ν. 2082/ 
1992 - ΦΕΚ 158 Α'). 

7. Η ίδρυση στα νοσοκομεία μέσων τεχνικών - επαγγελ¬ 
ματικών νοσηλευτικών σχολών (Μ.Τ.Ε.Ν.Σ.), καθώς και π 
μετατροπή ανώτερων σχολών αδελφών νοσοκόμων και 
αδελφών νοσοκόμων και επισκεπτριών σε Μ.Τ.Ε.Ν.Σ. (άρ¬ 
θρο 6 παρ. 1 Ν. 1579/1985 - ΦΕΚ 217 Α'). 

8.0 καθορισμός των όρων και προ υποθέσεων για τη σύ¬ 
σταση και λειτουργία μονάδων τεχνητής γονιμοποίησης 
του ανθρώπου (άρθρο 59 παρ. 1 Ν. 2071/1992 - ΦΕΚ 123 
Α', σε συνδυασμό με το άρθρο 19 παρ. 2 Ν. 1735/1987 - 
ΦΕΚ 195 Α'). 

II. θέματα αρμοδιότητας του Υπουργείου Εθνικής Παι¬ 
δείας και θρησκευμάτων, 

Η ίδρυση εργαστηρίου ή κλινικής σε τμήματα ή σχολές 
Ανωτάτων Εκπαιδευτικών Ιδρυμάτων και καθορισμός του 
εσωτερικού κανονισμού τους (άρθρα 50 παρ. 1 και 7 παρ. 
5 Ν. 1268/1982 - ΦΕΚ 87 Α', όπως η τελευταία αυτή διά¬ 
ταξη τροποποιήθηκε με το άρθρο 48 παρ. 2 Ν. 1404/1983 
- ΦΕΚ 173 Α', σε συνδυασμό με το άρθρο 19 παρ. 2 Ν. 
1735/1987 - ΦΕΚ 195 Α'). 

III. θέματα αρμοδιότητας του Υπουργείου Εμπορικής 
Ναυτιλίας. 

1. Ο καθορισμός της εδαφικής έκτασης λιμενικών τα¬ 
μείων και ειδικότερα η απόσπαση παραλίων και η υπαγωγή 
τους στην περιοχή άλλου λιμενικού ταμείου (άρθρο 1 παρ. 

1 2 3 και 5 Ν.Δ. 1302/1949 - ΦΕΚ 304 Α', με τις οποίες 
συμπληρώθηκε το άρθρο 28 του από 14/19 Ιανουάριου 
1939 Κωδ. Β. Δ/τος σε συνδυασμό με το άρθρο 19 παρ. 2 
Ν. 1735/1987 - ΦΕΚ 195 Α'). 

2. Η ίδρυση, κατάργηση και μετάταξη λιμενικών αρχών 
(κεντρικά λιμεναρχεία, λιμεναρχεία, υπολιμεναρχεία, λι¬ 
μενικά τμήματα) και ο καθορισμός της περιφέρειας δι¬ 
καιοδοσίας τους, εφόσον δεν συνιστώνται και θέσεις προ¬ 
σωπικού (άρθρο 13 παρ. 1 Ν. 672/1977 - ΦΕΚ 235 Α , άρ¬ 
θρο 140 Ν.Δ. 187/1973-ΦΕΚ 261 Α', σε συνδυασμό με 
το άρθρο 19 παρ. 2 Ν. 1735/1987 - ΦΕΚ 195 Α'). 

Αρθρο 2 

Περιορισμός συναρμοδιοτήτων κατά την 
έκδοση υπουργικών αποφάσεων 

Τα παρακάτω θέματα, για τη ρύθμιση των οποίων απαι¬ 
τείται, σύμφωνα με τις κείμενες διατάξεις, κοινή υπουρ¬ 
γική απόφαση περισσοτέρων του ενός υπουργών, ρυθμί¬ 
ζονται εφεξής χωρίς τη σύμπραξη του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

I. θέματα αρμοδιότητας του Υπουργείου Υγείας και 
Πρόνοιας. 

1. Η μετατροπή ειδικότητας κενών θέσεων ιατρών 
Ε.Σ.Υ. σε νοσοκομεία (άρθρο 25 παρ. 1 Ν. 1397/1983- 
ΦΕΚ 143 Α', άρθρα 56 και 64 Ν. 2071/1992 - ΦΕΚ 123 
Α', όπως συμπληρώθηκαν με την παρ. 5 του άρθρου 8 του 
Ν.2194/1994 - ΦΕΚ 34 Α’). 

2. Η σύσταση και ο καθορισμός της έδρας και της περιο¬ 
χής ευθύνης των κέντρων υγείας και των περιφερειακών 
ιατρείων εφόσον δεν συνιστώνται και θέσεις προσωπικού 
(άρθρο 14 παρ. 1 Ν. 1397/1983 - ΦΕΚ 143 Α', ποιι επα¬ 
ναφέρθηκε σε ισχύ με το άρθρο 1 περ. 8 του Ν. 2194/ 

1994 - ΦΕΚ 43 Α'). 

3. Η σύσταση κινητών μονάδων πρωτοβάθμιας ΦΡ0 ν τί- 
δας υγείας (άρθρο 14 παρ. 1 Ν. 2071/1992 - ΦΕΚ 123 
Α'). 

4. Ο τρόπος και το ύψος αμοιβής των ιατρών που 
ασκούν ελεύθερο επάγγελμα και προσφέρουν τις υπηρε¬ 
σίες τους στα κέντρα υγείας (άρθρο 16 παρ. 2 Ν. 2071/ 
1992 - ΦΕΚ 123 Α'). 

5 Η σύσταση θέσεων ειδικευομένων ιατρών σε νοση¬ 
λευτικά ιδρύματα (Ν.Π.Ι.Δ.) μη κερδοσκοπικού χαρακτήρα 
(άρθρο 52 παρ. 4 Ν. 2071/1992 - ΦΕΚ 1 23 Α'). 

6. Η μεταφορά επιστημονικών τμημάτων, ειδικών μονά¬ 
δων και των θέσεων του επιστημονικού και λοιπού προσω¬ 
πικού αυτών από ένα νοσοκομείο σε άλλο νοσοκομείο του 
ΕΣΥ μέσα στην περιοχή του νομού, εφόσον το επιβάλλει η 
διάρθρωση των νοσοκομείων για την κάλυψη των αναγκών 
περίθαλψης του πληθυσμού (άρθρο 56 παρ. 7 Ν. 2071/ 
1992 - ΦΕΚ 123 Α ). 

7. Ο καθοριρμός των προϋποθέσεων και της διαδικα- 
σίαο νια τη χορήγηση εκπαιδευτικών αδειών στους ια- 
τρούςπου Ε.Σ.Υ. (άρθρο 74 παρ. 4 Ν. 2071/1992 - ΦΕΚ 
123 Α'). 

8 Η σύσταση τμημάτων και θέσεων ιατρικού προσωπι¬ 
κού όλων των βαθμιδών στα νοσηλευτικά ιδρύματα για 
τους τομείς εξειδίκευσης της ιατρικής κι οδοντιατρικής 
επιστήμης (άρθρο 83 παρ. 3 Ν. 2071/1992 - ΦΕΚ 123 Α). 

9. Η σύσταση θέσεων για εξειδίκευση ιατρών στην εντα¬ 
τική νοσηλεία (άρθρο 84 παρ. 5 Ν. 2071/1992 - ΦΕΚ 123 
Α') 

10. Η χρησιμοποίηση ιατρών εκτός του κλάδου Ε.Σ.Υ. 
σε όλως έκτακτες και ειδικές περιπτώσεις, προκειμένου 
να κάνουν ενεργό εφημερία και ο καθορισμός του ύψους 
και του τρόπου αμοιβής αυτών (άρθρο 88 παρ. 3 Ν. 2071 / 
1992 - ΦΕΚ 123 Α'). 

11. Η σύσταση, κατά νοσοκομείο, θέσεων νοσοκομεια¬ 
κών φαρμακοποιών (άρθρο 89 παρ. 2 Ν. 2071/1992 - 
ΦΕΚ 123 Α'). 


12. Η σύσταση κέντρων ψυχικής υγείας (άρθρο 93 παρ. 
2 Ν. 2071 /1992 - ΦΕΚ 1 23 Α'). 

13.0 καθορισμός των προϋποθέσεων για τη χορήγηση 
πρόσθετης ειδικής άδειας και ειδικού επιδόματος νοση¬ 
λευτικού προσωπικού (άρθρο 105 παρ. 2 Ν. 2071/1992 - 
ΦΕΚ 123 Α'). 

II. θέματα αρμοδιότητας του Υπουργείου Εργασίας 

Ι/λ.ιι# « ι·ι^Λι I Λ Λ/ΠΛ 1 ίπΡ/.Μί 




Η χορήγηση ειδών ατομικής προστασίας στους εργαζό¬ 
μενους σε επικίνδυνες ή ανθυγιεινές απασχολήσεις ή χώ¬ 
ρους (άρθρο 7 παρ. 3 Κ,Υ,Α. αριθμ. 88555/30.9.1988- 
ΦΕΚ 721 Β’, που κυρώθηκε με το άρθρο 39 Ν. 1836/ 
1989 - ΦΕΚ 79 Α'). 


Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 


Αθήνα, 26 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 


ΥΠΟΥΡΓΟΙ 


ΕΣΩΤΕΡΙΚΟΝ ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

ΕΡΓΑΣΙΑΣ \ ΚΟΙΝ. ΑΣΦ/ΣΕΩΝ 

ΕΥΑΓΓ. ΓΙΑΝΝΟΠΟΥΛΟΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΠΑΠΑΝΔΡΕΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΑΝΑΣΤ. ΠΕΠΟΝΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜ. ΣΦΥΡΙΟΥ 


-▼- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 56 (2) 

Μεταθέσεις του τακτικού πολιτικού προσωπικού του 
Υπουργείου Εθνικής Άμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 2 του Ν. 2247/1994 (ΦΕΚ 
Α. 182). 

β. Την με αριθμ. 13/95 γνωμοδότηση του Συμβουλίου 
των Αρχηγών Γενικών Επιτελείων Εθνικής Άμυνας. 

γ. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού (Ν. 2081/1992 άρθρο 27, 
ΦΕΚ Α, 154). 

δ. Την με αριθμ, 557/95 γνωμοδότηση του Συμβουλίου 
της Επικράτειας μετά από πρόταση των Υπουργών Εσω¬ 
τερικών, Δημόσιας Διοίκησης και Αποκέντρωσης και Εθνι¬ 
κής Άμυνας, αποφασίζουμε; 

Άρθρο 1 

Έκταση Εφαρμογής 

Οι διατάξεις του παρόντος διέπουν τις μεταθέσεις του 
τακτικού πολιτικού προσωπικού του Υπουργείου Εθνικής 
Άμυνας, το οποίο υπηρετεί στους Κλάδους των Ενόπλων 
Δυνάμεων (ΓΕΣ - ΓΕΝ - ΓΕΑ) και στο Γ ενικό Επιτελείο 
Εθνικής Άμυνας (ΓΕΕΘΑ). Οι διατάξεις του παρόντος δεν 
εφαρμόζονται στις μεταθέσεις του τακτικού πολίτικου 

προσωπικού των νομικών προσώπων δημοσίου δικαίου τα 
οποία εποπτεύονται από το Υπουργείο Εθνικής Αμυ¬ 
νας. 

Αρθρο 2 

Κατηγορίες Μεταθέσεων 

1. Οι μεταθέσεις των υπαλλήλων διενεργούνται: 

α. Με αίτηση του υπαλλήλου 

β. Χωρίς αίτηση του υπαλλήλου (άρθρο 2 παρ. 1, Ν. 
2247/1994). 

2. Οι μεταθέσεις με αίτηση του υπαλλήλου περιλαμβά¬ 
νουν τις εξής κατηγορίες: 

α. Μεταθέσεις για λόγους υγείας. 

β. Μεταθέσεις για συνυπηρέτηση - συγκατοίκηση 

γ. Μεταθέσεις για λόγους σπουδών. 

δ. Αμοιβαίες μεταθέσεις. 

3. Οι μεταθέσεις με αίτηση του υπαλλήλου προηγούνται 
των μεταθέσεων που διενεργούνται χωρίς αίτηση του 
υπαλλήλου. Οι μεταθέσεις με αίτηση υπαλλήλων που πά¬ 
σχουν από δυσίατα νοσήματα από τα αναφερόμενα στο 
άρθρο 109 του Υπαλληλικού Κώδικα προηγούνται των λοι¬ 
πών κατηγοριών μεταθέσεων με αίτηση, (άρθρο 2 παρ, 1 
Ν. 2247/1994). 

Άρθρο 3 

Μεταθέσεις για λόγους υγείας 

1. Οι μεταθέσεις για λόγους υγείας γίνονται μετά από 
αίτηση του υπαλλήλου, όταν πάσχει από δυσίατο νόσημα. 

2. Η αίτηση συνοδεύεται από πιστοποιητικό νοσοκο¬ 
μείου κρατικού ή Ν.Π.Δ.Δ. και γνωμάτευση της πρωτο¬ 
βάθμιας υγειονομικής επιτροπής. 

3. Οι μεταθέσεις για λόγους υγείας είναι υποχρεωτικές 
για τη διοίκηση και πραγματοποιούνται μέσα σε δύο μήνες 
από την υποβολή της αίτησης. 

4. Οι μεταθέσεις για λόγους υγείας πραγματοποιούνται 
οποτεδήποτε εντός του έτους. 

Άρθρο 4 

Μεταθέσεις για συνυπηρέτηση - συγκατοίκηση 

1. Οι μεταθέσεις για συνυπηρέτηση - συγκατοίκηση γί¬ 
νονται με αίτηση του υπαλλήλου για λόγους συνυπηρέτη- 
σης με τον ή τη σύζυγο, που εργάζεται με οποιαδήποτε 
σχέση στο δημόσιο τομέα ή είναι άμισθος δημόσιος υπάλ¬ 
ληλος ή λειτουργός ή εργαζόμενος στον ιδιωτικό τομέα ή 
επαγγελματίας. Η συνδρομή των προϋποθέσεων αποδει- 
κνύεται με βεβαίωση του οικείου φορέα του δημόσιου το¬ 
μέα ή του αρμόδιου ασφαλιστικού φορέα. 

2. Συνυπηρέτηση θεωρείται ότι υπάρχει όταν δύο σύζυ¬ 
γοι υπηρετούν στην ίδια πόλη. Αν δεν υπάρχει υπηρεσία 
στην πόλη αυτή, ο υπάλληλος μετατίθεται στην πλησιέ- 
στερη υπηρεσία που επιθυμεί. 

3. Η συνυπηρέτηση - συγκατοίκηση ισχύει μόνο για την 
ελληνική επικράτεια. Οι μεταθέσεις της κατηγορίας αυτής 
είναι υποχρεωτικές για την υπηρεσία μόνο εφόσον υπάρ¬ 
ξουν κενές οργανικές θέσεις μέχρι 31 Δεκεμβρίου του 
έτους στη διάρκεια του οποίου γίνονται οι μεταθέσεις. 

Άρθρο 5 

Μεταθέσεις για λόγους σπουδών 

1. Οι μεταθέσεις για λόγους σπουδών γίνονται με αί¬ 
τηση του υπαλλήλου όταν σπουδάζει σε σχολή τριτοβάθ¬ 
μιας εκπαίδευσης και με την προϋπόθεση’ότι η φοίτηση 
αφορά την απόκτηση πρώτου πτυχίου. 

2. Εφ' όσον υπάρξει κενή οργανική θέση και καλύπτει 
υπηρεσιακές ανάγκες μέχρι 31 Δεκεμβρίου του έτους 
κατά τη διάρκεια του οποίου γίνονται οι μεταθέσεις, η με¬ 
τάθεση πραγματοποιείται μέσα σε δύο (2) μήνες από τότε 
που θα κενωθεί η θέση. 

3. Ο υπάλληλος δεν μετατίθεται κατά τη διάρκεια της 


φοίτησης και για ένα έτος ακόμη, όταν αυτή παρατείνεται 
πέρα από το χρόνο σπουδών που προβλέπουν οι οικείες 
διατάξεις για την τριτοβάθμια εκπαίδευση. 

Άρθρο 6 

Αμοιβαίες Μεταθέσεις 

1. Οι αμοιβαίες μεταθέσεις γίνονται με αίτηση των εν¬ 
διαφερομένων υπαλλήλων και με την προϋπόθεση ότι οι 
αιτούντες υπάλληλοι ανήκουν στον ίδιο Κλάδο και κατηγο¬ 
ρία και δεν έχουν συμπληρώσει υπηρεσία 30 ετών. 

2. Οι αμοιβαίες μεταθέσεις μεταξύ υπαλλήλων είναι 
υποχρεωτικές για τη Διοίκηση. 

Άρθρο 7 

Μεταθέσεις για κάλυψη αναγκών της Υπηρεσίας 

Κάθε χρόνο οι κενές οργανικές θέσεις που δεν πληρού- 
νται με τις μεταθέσεις των άρθρων 3 έως και 6 καλύπτο¬ 
νται με πρωτοβουλία της υπηρεσίας από τον πίνακα μετα¬ 
θέσεων του άρθρου 10 και σύμφωνα με τις υπηρεσιακές 
ανάγκες. 

Άρθρο 8 

Κριτήρια Μεταθέσεων 

1. Για τις μεταθέσεις των υπαλλήλων λαμβάνονται 
υπόψη τα εξής κριτήρια: 

α. Ο συνολικός χρόνος υπηρεσίας του υπαλλήλου. 

β. Ο χρόνος υπηρεσίας κατά περιοχή. 

γ, Η οικογενειακή κατάσταση του υπαλλήλου. 

δ. Η ηλικία 

ε. Η συνυπηρέτηση 

στ. Η εντοπιάτητα 

2. Σύμφωνα με το κριτήριο της οικογενειακής κατάστα¬ 
σης ο υπάλληλος συγκεντρώνει αριθμό μορίων για το κα¬ 
θένα από τα προστατευόμενα μέλη του άρθρου 9 ως εξής: 

α. Τρία (3) μόρια για τον ή την σύζυγο, 
β. Τρία (3) μόρια για το πρώτο παιδί και πέντε (5) για 
κάθε επόμενο ανήλικο τέκνο ή τέκνο που σπουδάζει σε 
σχολή τριτοβάθμιας εκπαίδευσης, εφόσον δεν έχει συ¬ 
μπληρώσει το 25ο έτος της ηλικίας του. Στους άγαμους, 
διαζευγμένους, χήρους και εν διαστάσει γονείς τέκνων 
από τα αναφερόμενα στο προηγούμενο εδάφιο, για τα 
οποία τους έχει αποδεδειγμένα ανατεθεί η επιμέλεια, οι 
συντελεστές βαρύτητας προσαυξάνονται κατά έναν (1) 
για κάθε τέκνο. 

3. Με κριτήριο την ηλικία, τα μόρια καθορίζονται ως 
εξής: 

α. Η ηλικία των 40 ετών, μόριο ένα (1) 
β. Η ηλικία των 41-50 ετών, μόρια δύο (2) 
γ. Η ηλικία των 51-60 ετών, μόρια τρία (3) 

4. Σύμφωνα με το κριτήριο της συνολικής δημόσιας 
υπηρεσίας, σε κάθε χρόνο υπηρεσίας αντιστοιχεί ένα (1) 
μόριο. Χρόνος υπηρεσίας μεγαλύτερος από έξι (6) μήνες 
υπολογίζεται ως έτος και μεγαλύτερος από 15 ημέρες ως 
μήνας. 

5. Με κριτήριο το χρόνο υπηρεσίας κατά περιοχή, σύμ¬ 
φωνα με τη Διοικητική Διαίρεση του Υπουργείου Εσωτερι¬ 
κών, ο υπάλληλος παίρνει: 

α. Ένα (1) μόριο για κάθε χρόνο υπηρεσίας που έχει δια- 
νυθεί εκτός των νομών Αττικής και Θεσσαλονίκης και τρία 
(3) ακόμη μόρια για κάθε χρόνο υπηρεσίας, όταν αυτός 
έχει διανυθεί σε παραμεθόριο ή προβληματική περιοχή. 

β. Ο συντελεστής Πρωτευουσών Νομών προστίθεται 
κάθε φορά, όπως φαίνεται στον κατωτέρω πίνακα. 

Συντελεστές Πρωτευουσών Νομών 

μόρια 

1. ΑΘΗΝΑ (1) 

2. ΑΓ. ΝΙΚΟΛΑΟΣ (5) 

3. ΑΛΕΞΑΝΔΡΟΥΠΟΛΗ (6) 

4. ΑΜΦΙΣΣΑ 

μόρια 

(5) 

5. ΑΡΓΟΣ 

(4) 

6. ΑΡΓΟΣΤΟΛΙ 

(5) 

7. ΑΡΤΑ 

(4) 

8. ΒΕΡΟΙΑ 

(4) 

9. ΒΟΛΟΣ 

(4) 

10. ΓΙΑΝΝΕΝΑ 

(4) 

11. ΓΡΕΒΕΝΑ 

(5) 

12. ΔΡΑΜΑ 

(5) 

13. ΕΔΕΣΣΑ 

(5) 

14. ΕΡΜΟΥΠΟΛΗ (ΣΥΡΟΥ) 

(6) 

15. ΖΑΚΥΝΘΟΣ 

(5) 

16. ΗΓΟΥΜΕΝΙΤΣΑ 

(5) 

1.7. ΗΡΑΚΛΕΙΟ 

(3) 

18. ΘΕΣΣΑΛΟΝΙΚΗ 

(2) 

19. ΘΗΒΑ 

(4) 

20. ΚΑΒΑΛΑ 

(3) 

21. ΚΑΛΑΜΑΤΑ 

(4) 

22. ΚΑΡΔΙΤΣΑ 

(5) 

23. ΚΑΣΤΟΡΙΑ 

(6) 

24. ΚΕΡΚΥΡΑ 

(5) 

25. ΚΑΤΕΡΙΝΗ 

(3) 

26. ΚΙΛΚΙΣ 

(4) 

27. ΚΑΡΠΕΝΗΣΙ 

(6) 

28. ΚΟΖΑΝΗ 

(6) 

29. ΚΟΜΟΤΗΝΗ 

' (6) 

30. ΚΟΡΙΝΘΟΣ 

(3) 

31. ΛΑΜΙΑ 

(4) 

32. ΛΑΡΙΣΑ 

(3) 

33. ΛΕΙΒΑΔΙΑ 

(4) 

33α. ΛΕΡΟΣ 

(6) 

34. ΛΕΥΚΑΔΑ 

(5) 

35. ΜΕΣΟΛΟΓΓΙ 

(4) 

36. ΜΥΤΙΛΗΝΗ 

(6) 

37. ΝΑΥΠΛΙΟ 

(4) 

38. ΞΑΝΘΗ 

(6) 

39. ΠΑΤΡΑ 

(3) 

40. ΠΟΛΥΓΥΡΟΣ 

(4) 

41. ΠΥΡΓΟΣ 

(4) 

42. ΠΡΕΒΕΖΑ 

(5) 

43. ΡΟΔΟΣ 

(6) 

44. ΡΕΘΥΜΝΟ 

' (5) 

45. ΣΑΜΟΣ 

(6) 

46. ΣΕΡΡΕΣ 

(4) 

47. ΣΠΑΡΤΗ 

(5) 

48. ΤΡΙΠΟΛΗ 

(5) 

49. ΤΡΙΚΑΛΑ 

(4) 

50. ΦΛΩΡΙΝΑ 

(6) 

51. ΧΑΛΚΙΔΑ 

(3) 

52. ΧΑΝΙΑ 

(5) 

53. ΧΙΟΣ 

(6) 


Ο συντελεστής μορίων για τους υπολοίπους τόπους 
(εκτός πρωτευουσών νομών) κόθε νομού προσαυξάνεται 
κατά ένα (1) μόριο, για Δήμους και Κοινότητες που απέ¬ 
χουν μέχρι 30 χλμ. και κατά δύο (2) μόρια για πάνω των 30 
χλμ. ή είναι σε βουνοκορφές. 

γ. Ο συντελεστής μορίων εκτός Περιφέρειας τέως δκχκή- 
σεως Πρωτευούσης, όπως φαίνεται στον κατωτέρω Πίνακα: 

Συντελεστής Περιοχής Αττικής (εκτός περιφέρειας 
τέως διοικήσεως Πρωτευούσης) 


1) Υπόλοιπο Επαρχίας Αττικής 

Δήμοι και Κοινότητες συν Πάρνηθα, μόρια (3) 

2) Επαρχία Κυθήρων 

Κοινότητες , μόρια (5) 

3) Επαρχία Αιγίνης 

Δήμος και Κοινότητες, μόρια (4) 

4) Επαρχία Μεγαρίδος 

Δήμοι και Κοινότητες, μόρια (4) 

5) Υπόλοιπο επαρχίας Πειραιώς (Νησιά) 

Δήμοι και Κοινότητες, μόρια (4) 

[Σαλαμίνα - Σπέτσες - Τροιζηνία (Μέθανα - Πόρος) - 
Ύδραί 

6. Με κριτήριο την συνυπηρέτηση σε παραμεθόριες ή 
προβληματικές περιοχές, μόρια πέντε (5). Για όλες τις 
υπόλοιπες περιπτώσεις συνυπηρέτησης ή συγκατοίκησης 
μόρια τρία (3). 

7. Με κριτήριο την εντοπιότητα μόρια πέντε (5). Στην 
περίπτωση αυτή που ο υπάλληλος επικαλείται λόγους 
εντοπιότητος, προσκομίζει υποχρεωτικά βεβαίωση που 
έχει ισχύ επίσημου δημοσίου εγγράφου (Δήμου ή Κοινότη¬ 
τας, Αστυνομικής Αρχής) με την οποία πιστοποιείται ο τό¬ 
πος γέννησης (καταγωγής) ή μόνιμης οικογενειακής κα¬ 
τοικίας τουλάχιστον για μια 10 ετία, καθώς και η πόλη στην 
οποία βρίσκεται η Υπηρεσιακή Μονάδα που επιθυμεί να 
υπηρετήσει. 

8. Ο συνολικός αριθμός μορίων κάθε υπαλλήλου ισούται 
με το άθροισμα των μορίων που συγκεντρώνει ο υπάλλη¬ 
λος με βάση τις διατάξεις των παρ. 2, 3, 4, 5, 6 και 7. 

Αρθρο 9 

Προστατευόμενα μέλη 

1. Για την εφαρμογή των διατάξεων του κεφαλαίου αυ¬ 
τού ως προστατευόμενα μέλη του υπαλλήλου θεωρού¬ 
νται: 

α. Ο ή η σύζυγος 

β. Τα άγαμα παιδιά ηλικίας έως και δέκα οκτώ (18) ετών 
ή εφόσον είναι φοιτητές τριτοβάθμιας εκπαίδευσης έως 
και είκοσι πέντε (25) ετών και με την προϋπόθεση ότι δεν 
υπηρετούν τη στρατιωτική τους θητεία. 

2, Ως ημερομηνία συμπλήρωσης των ορίων ηλικίας που 
προβλέπει η προηγούμενη παράγραφος θεωρείται η 31 
Δεκεμβρίου του έτους που γίνονται οι μεταθέσεις, ανε¬ 
ξάρτητα από την ημερομηνία γέννησης. Η αναπηρία και η 
ανικανότητα για εργασία βεβαιώνεται από πιστοποιητικό 
νοσοκομείου κρατικού ή Ν.Π.Δ.Δ. και γνωμάτευση της 
δευτεροβάθμιας υγειονομικής επιτροπής. 

Άρθρο 10 

Διαδικασία Μεταθέσεων 
Πίνακες - Ενστάσεις 

1. Τον Ιανουάριο κάθε έτους συντάσσεται πίνακας των 
οργανικών θέσεων που θα καλυφθούν με μετάθεση κατά 
τη διάρκεια του έτους. Ο πίνακας αυτός περιλαμβάνει κε¬ 
νές θέσεις καθώς και αυτές που προβλέπεται να κενω¬ 
θούν ως την 31 Δεκεμβρίου του 'ιδους έτους, κατά κατη¬ 
γορία - κλάδο - ειδικότητα και βαθμό. 

2. Τον Ιανουάριο κάθε έτους συντάσσεται πίνακας με- 
ταθετέων με βάση τα μόρια. 

α. Ο πίνακας αυτός περιλαμβάνει όλους ανεξαιρέτως 
τους υπαλλήλους κατά κατηγορία - κλάδο - ειδικότητα και 
βαθμό, καθώς και τα μόρια, αναλυτικά και συνολικά που 
συγκεντρώνει ο κάθε υπάλληλος την 31 Δεκεμβρίου του 
προηγούμενου έτους σύμφωνα με τα κριτήρια του άρθρου 
8 . 

β. Η σειρά εγγραφής στους πίνακες καθορίζεται με 
βάση το σύνολο των μορίων που συγκεντρώνει κάθε υπάλ¬ 
ληλος. Προτάσσονται οι υπάλληλοι που συγκεντρώνουν τα 
λιγότερα μόρια. Όταν δύο ή περισσότεροι υπάλληλοι συ- 

γκεντρώνουν τον ίδιο συνολικό αριθμό μορίων η εγγραφή 
τους στους πίνακες γίνεται μετά από κλήρωση που διε- 
νεργείται από το υπηρεσιακό συμβούλιο παρουσία των εν¬ 
διαφερομένων. 

γ. Δίπλα από το όνομα υπαλλήλου, που εξαιρείται από 
τις μεταθέσεις σύμφωνα με τις διατάξεις του άρθρου 12 
αναγράφονται οι διατάξεις που προβλέπουν την εξαί¬ 
ρεση. 

3. Οι πίνακες των παρ. 1 και 2 κοινοποιούνται σε όλες 
τις κεντρικές και περιφερειακές υπηρεσίες το αργότερο 
ως τις 20 Φεβρουάριου του ίδιου έτους. 

Μέσα σε δέκα (10) ημέρες από την παραλαβή των πινά¬ 
κων αυτών οι υπάλληλοι λαμβάνουν γνώση ενυπογρά- 
φως. 

4. Κατά του πίνακα μεταθετέων επιτρέπεται ένσταση, 
μέσα σε αποκλειστική προθεσμία πέντε (5) ημερών από 
την ημερομηνία που έλαβαν γνώση οι υπάλληλοι. Το υπη¬ 
ρεσιακό συμβούλιο αποφασίζει υποχρεωτικά έως την 30 
Απριλίου του ίδιου έτους. 

5. Μετά την εκδίκαση όλων των ενστάσεων οι πίνακες 
οριστικοποιούνται. 

Αρθρο 11 

Αιτήσεις μετάθεσης 

1. Μετά την κοινοποίηση του πίνακα της παρ. 1 του άρ¬ 
θρου 10 και το αργότερο έως 20 Μαρτίου κάθε έτους ο 
υπάλληλος έχει δικαίωμα να υποβάλλει έγγραφη αίτηση 
για μετάθεση, με την προϋπόθεση ότι έχει συμπληρώσει 2 
έτη υπηρεσίας στη θέση που υπηρετεί. Για τους υπαλλή¬ 
λους που ζητούν μετάθεση σύμφωνα με τις διατάξεις των 
άρθρων 3, 4 και*5 δεν ισχύει η προϋπόθεση της συμπλή¬ 
ρωσης δύο ετών υπηρεσίας. Οι υπάλληλοι που ζητούν με¬ 
τάθεση σύμφωνα με τις διατάξεις του άρθρου 3 μπορούν 
να υποβάλλουν αίτηση οποτεδήποτε κατά τη διάρκεια του 
έτους. 

2. Ο υπάλληλος με την αίτηση της παρ. 1 δηλώνει κατά 
σειρά προτεραιότητας μέχρι τρεις το πολύ Μονάδες - 
Υπηρεσίες στις οποίες επιθυμεί να μετατεθεί. 

Αρθρο 12 

Εξαίρεση από τις μεταθέσεις 

Εξαιρούνται από τις μεταθέσεις που γίνονται για κά¬ 
λυψη αναγκών της Υπηρεσίας: 

α. Οι υπάλληλοι που προστατεύονται από τις διατάξεις 
του άρθρου 30 παρ. 5 του Ν. 1264/82. 

β. Οι υπάλληλοι που δεν συμπλήρωσαν τετραετία στον 
τόπο που υπηρετούν, εφόσον μετατέθηκαν εκεί με αίτησή 
τους. 

γ. Οι υπάλληλοι που οι ίδιοι ή μέλος της οικογένειάς 
τους πάσχουν από κάποιο από τα δυσίατα νοσήματα, 

δ. Οι γυναίκες υπάλληλοι κατά τη διάρκεια της άδειας 
κύησης - λοχείας. 

ε. Οι αιρετοί εκπρόσωποι των εργαζομένων στα Υπηρε¬ 
σιακά Συμβούλιο (Υ.Σ.) του ΥΕΘΑ και οι αναπληρωτές 
τους, για όσο χρόνο διαρκεί η θητεία τους. 

στ. Οι αιρετοί εκπρόσωποι Μονάδων και Υπηρεσιών, 
Παραρτημάτων σωματείων ΥΕΘΑ, για όσο χρόνο διαρκεί η 
θητεία τους, 

ζ. Οι πολύτεκνοι της παρ. 3άρθρου ΙΟτου Ν. 1910/44. 

η. Τα αιρετά μέλη των επιτροπών Υγιεινής και Ασφά¬ 
λειας για όσο χρόνο διαρκεί η θητεία τους (Ν. 1568/85). 

Άρθρο 13 
Γενικές Διατάξεις 

1. Οι μεταθέσεις πραγματοποιούνται μέσα στο διά¬ 
στημα από 15 Ιουνίου μέχρι και 15 Σεπτεμβρίου κάθε 
έτους. 

2. Καμμιά μετάθεση δεν πραγματοποιείται κατά το χρο¬ 
νικό διάστημα από 16 Σεπτεμβρίου του έτους κατάρτισης 


των πινάκων μέχρι 14 Ιουνίου του επομένου έτους, παρά 
μόνο για την κάλυψη κενής οργανικής θέσης λόγω θανά¬ 
του, παραίτησης, απουσίας του υπαλλήλου πέρα από ένα 
εξάμηνο ή μετάθεσης από υπαιτιότητα του υπαλλήλου 
κατά το άρθρο 14 ή σύστασης υπηρεσίας, νέων θέσεων 
και μεταφοράς θέσεων σε περιφερειακή υπηρεσία. 

3. Ύστερα από την ικανοποίηση των αιτήσεων για μετα¬ 
θέσεις της παρ. 2 του άρθρου 2, ο πίνακας των κενών ορ¬ 
γανικών θέσεων συμπληρώνεται με τις θέσεις που κενώ¬ 
νονται από την ικανοποίηση των πιο πάνω αιτήσεων ή με 
όσες απ’ αυτές η υπηρεσία κρίνει ότι πρέπει να πληρω¬ 
θούν. Οι κενές θέσεις του πίνακα μετά τη συμπλήρωσή 
του καλύπτονται, ως εξής: 

α. Αριθμός υπαλλήλων ίσος με τον αριθμό των κενών 
θέσεων που θα πληρωθούν καλόνται με τη σειρά εγγρα¬ 
φής τους στον πίνακα μεταθετέων να δηλώσουν με σειρά 
προτεραιότητας μέχρι τρεις Υπηρεσίες στις οποίες επιθυ¬ 
μούν να μετατεθούν. Οι υπάλληλοι αυτοί λαμβάνουν 
γνώση ενυπογράφως του συμπληρωμένου πίνακα κενών 
θέσεων μέσα σε δεκαπέντε ημέρες από τότε που ο πίνα¬ 
κας αυτός περιήλθε στην υπηρεσία τους. 

β. Η ικανοποίηση της επιλογής του κάθε υπαλλήλου 
εξαρτάται από τον συνολικό αριθμό μορίων που έχει κάθε 
υπάλληλος με προτεραιότητα του υπαλλήλου που έχει τα 
περισσότερα μόρια. Κατ' εξαίρεση, υπάλληλος που επιλέ¬ 
γει υπηρεσία έξω από τους Νομούς Αττικής και Θεσσαλο¬ 
νίκης, που συμπίπτει με τον τόπο καταγωγής του ή της συ¬ 
ζύγου του, προτιμάται από άλλο υπάλληλο που επιλέγει 
τον ίδιο τόπο. Όταν δύο ή περισσότεροι υπάλληλοι επιλέ¬ 
γουν την ίδια υπηρεσία που είναι και ο τόπος καταγωγής 
τους, προηγείται ο υπάλληλος που έχει τα περισσότερα 
μόρια. 

γ. Μετά την ικανοποίηση των παραπάνω προτιμήσεων, 
οι κενές θέσεις που απομένουν καλύπτονται υποχρεωτικά 
με βάση τη σειρά εγγραφής στον πίνακα μεταθετέων. 

4. Κενές θέσεις που δημιουργούνται από τις παραπάνω 
μεταθέσεις για κάλυψη των αναγκών της υπηρεσίας μπο¬ 
ρεί να καλύπτονται, εφ' όσον συντρέχουν ιδιαίτεροι υπη¬ 
ρεσιακοί λόγοι, με απόσπαση υπαλλήλων κατά προτίμηση 
από ομόρους Νομούς. Η απόσπαση αυτή αίρεται αυτοδι¬ 
καίως όταν πληρωθεί η κενή θέση και πάντως την 30 Σε¬ 
πτεμβρίου του επόμενου έτους από τη διενέργεια των με¬ 
ταθέσεων. 

Άρθρο 14 

Μεταθέσεις Προϊσταμένων 

Οι προϊστάμενοι διευθύνσεων, τμημάτων ή αυτοτελών 
γραφείων κατά τη διάρκεια της θητείας τους δεν μετατί¬ 
θενται. Κατ' εξαίρεση επιτρέπεται μετάθεσή τους για σο¬ 
βαρούς υπηρεσιακούς λόγους μετά από γνωμοδότηση του 
Υπηρεσιακού Συμβουλίου και σε αντίστοιχη οργανική Μο¬ 
νάδα (δ/νση, τμήμα, αυτοτελές γραφείο κλπ.) με το προ- 
βλεπόμενο από το παρόν Διάταγμα σύστημα (πίνακες με¬ 
ταθετέων - μόρια). 

Άρθρο 15 

Όργανο διενέργειας μεταθέσεων 

Οι μεταθέσεις διενεργούνται με απόφαση του Υπουρ¬ 
γού Εθνικής Άμυνας μετά από σύμφωνη γνωμοδότηση 
του οικείου Υπηρεσιακού Συμβουλίου. 

Άρθρο 16 
Έναρξη Ισχύος 

Η ισχύς του Προεδρικού Διατάγματος αυτού αρχίζει από 
τη δημοσίευσή του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ (ΤΕΥΧΟΣ ΠΡΩΤΟ) 


Στον Υπουργό Εθνικής Αμυνας ανθέτουμε τη δημο¬ 
σίευση και εκτέλεση του παρόντος Διατύγματος. 

Αθήνα, 5 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΕΡΑΣΙΜΟΣ ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 57 (3) 

Ατομικοί φάκελοι και μητρώο των δικαστικών λειτουργών 

του δικαστικού σώματος των ενόπλων δυνάμεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 40 και 41 του κώδικα δικα¬ 
στικού σώματος ενόπλων δυνάμεων (Κυρωτικός Νόμος 
2304/95 ΦΕΚ Α' 83). 

β. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

γ. Την υπ' αριθμ. 680/1995 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Αμυνας, αποφασίζουμε: 

Αρθρο 1 

Ατομικοί φάκελοι των δικαστικών λειτουργών 

1. Για κάθε δικαστικό λειτουργό του δικαστικού σώμα¬ 
τος ενόπλων δυνάμεων τηρείται στη Διεύθυνση Στρατιωτι¬ 
κής Δικαιοσύνης του Υπουργείου Εθνικής Αμυνας ατομι¬ 
κός φάκελος. 

2. Κάθε φάκελος περιλαμβάνει επιμέρους υποφακέ- 
λους οι οποίοι περιέχουν τα εξής έγγραφα και στοιχεία: 

α. Ο πρώτος υποφάκελος τα δικαιολογητικά του διορι¬ 
σμού και το προσωπικά δελτίο του δικαστικού λειτουργού. 
Στο τελευταίο αναγράφονται ο διορισμός, οι προαγωγές, 
οι μισθολογικές προαγωγές, οι μεταθέσεις, οι αποσπάσεις 
και η οικογενειακή του κατάσταση. 

β. Ο δεύτερος υποφάκελος τις κανονικές, τις αναρρωτι- 
κές και τις εκπαιδευτικές άδειες. 

δ. Ο τέταρτος υποφάκελος τις εκθέσεις επιθεωρήσεως 
και κάθε άλλο έγγραφο σχετικό με τις επιθεωρήσεις του. 

ε. Ο πέμπτος υποφάκελος τις ηθικές αμοιβές και τα διά¬ 
φορα έγγραφα που τίθενται σ’ αυτόν με αίτηση του ενδια¬ 
φερομένου, όπως τίτλους μεταπτυχιακών σπουδών και 
παρακολούθησης σεμιναρίων. 

στ. Ο έκτος υποφάκελος όλα τα έγγραφα που τηρούνται 
στον ατομικό του φάκελο μέχρι την έναρξη ισχύος του . 
2304/95. 

3. Ατομικοί φάκελοι που περιέχουν τα πιο πάνω στοιχεία 
τηρούνται επίσης στο Ανώτατο Δικαστικό Συμβούλιο του 
δικαστικού σώματος των ενόπλων δυνάμεων. 

Αρθρο 2 

Μητρώο των δικαστικών λειτουργών 

1, Στη Διεύθυνση Στρατιωτικής Δικαιοσύνης του 
Υπουργείου Εθνικής Αμυνας τηρείται Μητρώο των δικα¬ 
στικών λειτουργών του δικαστικού σώματος ενόπλων δυ¬ 
νάμεων στο οποίο, ιδιατέρως για κάθε δικαστικό λει¬ 
τουργό, καταχωρούνται τα στοιχεία που αναφέρονται στην 
παράγραφο 2 του άρθρου 41 του κώδικα δικαστικού σώ¬ 
ματος ενόπλων δυνάμεων. 

2. Ως Μητρώο χρησιμοποιείται βιβλίο μεγάλων διαστά¬ 
σεων γραμμογραφημένο ως ακολούθως: 


α Στην εξωτερική όψη του πρώτου εξωφύλλου φέρει 
την ένδειξη «ΜΗΤΡΩΟ ΔΙΚΑΣΤΙΚΩΝ ΛΕΙΤΟΥΡΓΩΝ ΤΟΥ 
ΔΙΚΑΣΤΙΚΟΥ ΣΩΜΑΤΟΣ ΕΝΟΠΛΩΝ ΔΥΝΑΜΕΩΝ». 


β. Τα φύλλα του βιβλίου είναι αριθμπμένα και κάθε 
φύλλο χωρίζεται με οριζόντια έντονη γραμμή, σε δύο τμή¬ 
ματα. Το πρώτο τμήμα, που περιλαμβάνει τις πρώτες δώ¬ 
δεκα γραμμές, χωρίζεται, με κάθετη έντονη γραμμή, σε 
δύο ίσες στήλες. Στην αριστερή στήλη τίθεται ως επικε¬ 
φαλίδα η ένδειξη «ΣΤΟΙΧΕΙΑ ΤΑΥΤΟΤΗΤΑΣ» και στη δε- 
Γ,Λ π «ΚνΛριίπ «ΗΜΕΡΟΜΗΝΙΑ ΔΙΟΡΙΣΜΟΥ ΚΑΙ ΠΡΟΑΓΩ¬ 


ΓΩΝ». 


γ. Στο δεύτερο τμήμα, μέσα σε ανάλογο πλάσιο, που πε¬ 
ριλαμβάνει τις επόμενες δύο γραμμές και καλύπτει το 
πλάτος ολοκλήρου της σελίδας, τίθεται ως επικεφαλίδα η 
ένδειξη «ΜΕΤΑΒΟΛΕΣ». 


Αρθρο 3 

Οι μεταβολές κάθε δικαστικού λειτουργού καταχωρού- 
νται στο παραπάνω βιβλίο, κάτω από την αντίστοιχη έν¬ 
δειξη, συνοπτικά, περιλαμβάνοντας τα αναγκαία για τον 
προσδιορισμό της μεταβολής στοιχεία. Οποιαδήποτε τρο¬ 
ποποίηση ή διόρθωση των εγγράφων αυτών γίνεται μόνο 
με ανάλογη συμπληρωματική εγγραφή. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος Προεδρικού Διατάγμα¬ 
τος. 

Αθήνα, 1 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 58 (4) 

Τροποποίηση του Π.Δ. 622/1985 «Ηθικές αμοιβές προ¬ 
σωπικού της Γ ενικής Γ ραμματείας Δημόσιας Τ άξης του 

Υπουργείου Εσωτερικών και Δημόσιας Τάξης (Α'- 

231). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις των άρθρων 39 παράγραφοι 1 και 2 και 
53 παράγραφος 1 του Ν. 1481/1984 «Οργανισμός 
Υπουργείου Δημόσιας Τάξης» (Α -152). 

2. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση των κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Ά-36). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσια Τάξης σε Υπουργείο Δημ- 
σόσιας Τάξης» (Α'-51). 

4. Τις διατάξεις του άρθρου'29Α του Ν, 1558/1985 
«Κυβέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του Ν. 2081/1992 (Α -154). 

5. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6. Την υπ’ αριθ. 717/95 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης, αποφασίζουμε: 

Αρθρο 1. 

Είδη ηθικών αμοιβών. 

Η παρ. 1 του άρθρου 2 του Π.Δ. 622/1985 αντικαθίστα¬ 
ται ως ακολούθως: 

«1. Στο αστυνομικό προσωπικό του Υπουργείου Δημό¬ 
σιας Τάξης, απονέμονται οι ακόλουθες ηθικές αμοιβές: 

α. Τα Παράσημα των Ταγμάτων Αριστείας, σύμφωνα με 
τις ισχύουσες κάθε φορά διατάξεις (Ν. 106/1975). 

β. Τα Αστυνομικά Μετάλλια ήτοι: 

(1) Το Αστυνομικό Αριστείο Ανδραγαθίας. 

(2) Ο Αστυνομικός Σταυρός. 

(3) Το Μετάλλιο Αστυνομικής Αξίας. 

(4) Το Μετάλλιο Ευδόκιμης Αστυνομικής Υπηρεσίας. 

γ. Η εύφημη μνεία. 

δ. Η ευαρέσκεια και 

ε. Ο έπαινος». 

Άρθρο 2. 

Το άρθρο 5 του Π.Δ. 622/1985 αντικαθίσταται ως εξής: 

«Άρθρο 5. 

Αστυνομικός Σταυρός. 

1. Ο Αστυνομικός Σταυρός απονέμεται στο αστυνομικό 
προσωπικό για: 

α. Αυτοθυσία, όταν αποδειγμένα εξέθεσε τη ζωή του σε 
κίνδυνο, για τη σωτηρία άλλων που κινδύνευαν. 

β. Ιδιαίτερα διακεκριμένη και εξαίρετη πράξη. 

2. Το διάσημο του Αστυνομικού Σταυρού είναι χάλκινο, 
διαστάσεων 0,04 χ 0,04 μ. και αποτελείται από σταυρό 
βυζαντινού σχήματος, του οποίου τα τέσσερα άκρα συν¬ 
δέονται με στεφάνη από κλάδους ελιάς. Στο κέντρο του 
σταυρού φέρει ανάγλυφο κύκλο, διαμέτρου 0,015 μ. και 
μέσα σ’ αυτόν ανάκλυφο το Έμβλημα της Ελληνικής 
Αστυνομίας, που είναι χρυσό και στη βάση του σταυρού 
ανάγλυφα το έτος «1984». 

3. Το παραπάνω μετάλλιο φέρεται σε μετάξινη κυματι¬ 
στή ταινία, πλάτους 30 χιλιοστών, που αποτελείται από 
τρεις ισοπλατείς λωρίδες μπλε χρώματος η μεσαία και 
ερυθρού οι άλλες δύο. Η ταινία αυτή είναι στη βάση της 
κυκλική και στο κέντρο φέρει κρίκο, από τον οποίο αναρ- 
τάται το μετάλλιο. 

4. Για κάθε νεότερη πράξη του τιμημένου με Αστυνο¬ 
μικό Σταυρό, που κρίνεται άξια της ίδιας ηθικής αμοιβής, 
στην ταινία τοποθετείται σαν διακριτικά γνώρισμα χρυσός 
αστερίσκος του διασήμου, διαστάσεων 5 χιλιοστών. 

Περισσότεροι από έναν αστερίσκο φέρονται οριζόντια 
στην ταινία του μεταλλίου. Τοποθέτηση περισσοτέρων 
των τριών αστερίσκων δεν επιτρέπεται. 

5. Η βεβαίωση των πράξεων της παραγράφου 1 του πα¬ 
ρόντος άρθρου γίνεται με Ένορκη Διοικητική Εξέταση, η 
οποία διατάσσεται, κατόπιν προτάσεως της Υπηρεσίας 
του προτεινομένου, από τον Διευθυντή του Νομού και 
Διευθυντή Προϊστάμενο Διεύθυνσης, για οποιονδήποτε 
από τους υφισταμένους τους, καθώς και με διαταγή των 
Επιθεωρητών και Γενικών Επιθεωρητών Αστυνομίας για 
το αστυνομικό προσωπικό των Υπηρεσιών της δικαιοδο¬ 
σίας τους. 

Η ανωτέρω διοικητική εξέταση υποβάλλεται ιεραρχικώς 
στη Διεύθυνση Αστυνομικού Προσωπικού του Υπουργείου 
Δημόσιας Τάξης με τη διατύπωση της γνώμης των προϊ¬ 
σταμένων του ενεργήσαντος την εξέταση». 


Άρθρο 3. 

Το άρθρο 8 του Π.Δ. 622/1985 αντικαθίσταται ως ακο¬ 
λούθως: 

«Άρθρο 8. 

Μετάλλιο Αστυνομικής Αξίας. 

1. Το Μετάλλιο Αστυνομικής Αξίας απονέμεται στους 
αξιωματικούς που τελούν σε κατάσταση ενέργειας για πο¬ 
λυετή συνεχή ευδόκιμη υπηρεσία ή για εξαίρετες πράξεις. 

2. Το Μετάλλιο Αστυνομικής Αξίας διακρίνεται στις εξής 
τάξεις: 

α. Α' Τάξης, που απονέμεται στους ανώτατους αξιωμα¬ 
τικούς της Ελληνικής Αστυνομίας. 

β. Β' Τάξης, που απονέμεται στους Αστυνομικούς Διευ¬ 
θυντές, Αστυνομικούς Υποδιευθυντές και Αστυνόμους Α'. 

- γ. Γ Τάξης, που απονέμεται στους Αστυνομικούς Β' και 
Υπαστυνόμους. 

3. Το παραπάνω μετάλλιο, για πολυετή ευδόκιμη υπη¬ 
ρεσία, δεν απονέμεται πριν από τη συμπλήρωση 1 θετούς _ 
υπηρεσίας αξιωματικού. Η 1 θετής υπηρεσία υπολογίζεται 
σύμφωνα με τις ισχύουσες για την ιεραρχία και τις προα¬ 
γωγές των αξιωματικών κάθε φορά διατάξεις. 

4. Το ανωτέρω μετάλλιο είναι χάλκινο και αποτελείται 
από ανάγλυφο Έμβλημα της Ελληνικής Αστυνομίας, που 
περιβάλλεται από δύο κλάδους ελιάς, σε κ'κλικδ σχήμα, 
διαμέτρου 0,04 μ. και στη βάση είναι τυπωμένο ανάγλυφα, 
το έτος «1984» στη 6ε πίσω όψη γράφονται κυκλικά οι λέ¬ 
ξεις «ΑΣΤΥΝΟΜΙΚΗ ΑΞΙΑ». Το έμβλημα της Ελληνικής 
Αστυνομίας είναι χρυσό για την Α' αργυρό για τη Β' και χάλ¬ 
κινο για τη Γ' Τάξη. 

5. Η ταινία του μεταλλίου αυτού είναι από μεταξωτά 
ύφασμα κυματιστό, πλάτους 30χιλιοστών και χωρίζεται σε 
τρεις διαμήκεις λωρίδες, που έχουν η μεν μεσαία χρώμα 
βαθύ γαλάζιο και πλάτος 0,014 μ. οι δε άλλες δύο χρώμα 
λευκό και πλάτος 0.08 η κάθε μία. Στην ταινία τοποθετεί¬ 
ται, οριζόντια, κλάδος ελιάς, μήκους 18 χιλιοστών, που εί¬ 
ναι χρυσός για την Α'. αργυρός για τη Β' και χάλκινος για 
της Γ'. Τάξης». 

Άρθρο 4. 

Το άρθρο 11 του Π.Δ. 622/1985 αντικαθίσταται ως 
ακολούθως: 

«Άρθρο 11. 

Εύφημη μνεία. 

1, Η εύφημη μνεία απονέμεται στο αστυνομικό προσω¬ 
πικό για εξαιρετικές πράξεις ή δραστηριότητες, για τις 
οποίες δεν συντρέχει περίπτωση απονομής Αστυνομικού 
Μεταλλίου και η απονομή ευαρέσκειας ή επαίνου θεωρεί¬ 
ται ανεπαρκής. 

2. Η εύφημη μνεία μπορεί να απονέμεται και μετά την 
αποχώρηση του αστυνομικού από την υπηρεσία για μακρά 
ευδόκιμη επίδοση σ’ αυτή». 

Άρθρο 5. 

Το άρθρο 12 του Π.Δ. 622/1985 αντικαθίσταται ως 
ακολούθως: 

«Άρθρο 12. 

Ευαρέσκεια. 

Η ευαρέσκεια απονέμεται στο αστυνομικό προσωπικό 
για εξαιρετικές πράξεις κατά την εκτέλεση ή και εκτός 
υπηρεσίας ή για εξαίρετη επίδοση σ' αυτή, εφόσον δεν 
συντρέχει περίπτωση απονομής εύφημης μνείας και η 
απονομή επαίνου κρίνεται ανεπαρκής». 

Άρθρο 6. 

Προτάσεις απονομής. 

Η παράγραφος 6 του άρθρου 14 του Π.Δ. 622/1985 
αντικαθίσταται ως ακολούθως: 

«6. Για την απονομή των Μεταλλίων Αστυνομικής Αξίας 
και Ευδόκιμης Αστυνομικής Υπηρεσίας, υποβάλλονται ιε¬ 
ραρχικά ονομαστικοί πίνακες, των Αξιωματικών, Ανθυπα- 
στυνάμων και κατωτέρων αστυνομικών, που πληρούν τις 
προϋποθέσεις απονομής στη Διεύθυνση Αστυνομικού 
Προσωπικού του Υπουργείου Δημόσιας Τάξης, συνοδευό- 
μενοι από σχετική αιτιολογημένη πρόταση για ένα έκαστο 
των προτεινομένων, που συντάσσεται από τους αρμο¬ 
δίους συντάκτες των Εκθέσεων Ικανότητας. 

Επί των προτάσεων αυτών, υποχρέωση γνωμάτευσης 
έχουν όλοι οι ιεραρχικά Προϊστάμενοι, μέχρι και επιπέδου 
Διευθυντή Διεύθυνσης. 

Για το προσωπικό των Γενικών Αστυνομικών Διευθύν¬ 
σεων, γνωματεύει και ο Γ ενικός Αστυνομικός Διευθυντής, 
αλλά μόνο για τους αξιωματικούς. 

Οι σχετικές προτάσεις μετά των ονομαστικών πινάκων 
υποβάλλονται: 

α. Για το μετάλλιο της Αστυνομικής Αξίας τακτικώς τους 
μήνες Μάϊο και Οκτώβριο κάθε έτους. 

β. Για το μετάλλιο της Ευδόκιμης Αστυνομικής Υπηρε¬ 
σίας τακτικώς το μήνα Οκτώβριο κάθε έτους. 

γ. Εκτάκτως οποτεδήποτε διαταχθεί από τον Αρχηγό 
της Ελληνικής Αστυνομίας. 

Προτάσεις για την απονομή των ανωτέρω μεταλλίων δεν 
συντάσαονται, έστω και αν πληρούνται οι προϋποθέσεις 
απονομής, εφόσον κατά το χρόνο σύνταξης οι δικαιούμε¬ 
νοι τελούν σε μία από τις καταστάσεις που αναφέρονται 
στο άρθρο 8 παρ. 1 του Π.Δ. 15/1986, όπως ισχύει κάθε 
φορά». 

Άρθρο 7. 

Απονομή και επίδοση Αστυνομικών Μεταλλίων. 

1. Η παράγραφος 5 του άρθρου 16 του Π.Δ. 622/1985 
αντικαθίσταται ως ακολούθως: 

«5. Γ ια κάθε νεότερη απονομή των μεταλλίων Αστυνομι¬ 
κού Αριστείου Ανδραγαθίας και Αστυνομικού Σταυρού, 
χορηγείται μόνο δίπλωμα και στην ταινία τους τοποθετεί¬ 
ται σαν διακριτικό γνώρισμα χρυσός αστερίσκος του δια- 
σήμου διαστάσεων 5 χιλιοστών». 

2. Στο ίδιο άρθρο προστίθεται παράγραφος 6 ως εξής: 

«6. Γ ία όσους υπάγονται στις διατάξεις των άρθρων 8 

και 9 του παρόντος για την απονομή του μεταλλίου Αστυ¬ 
νομικής Αξίας και Ευδόκιμης Αστυνομικής Υπηρεσίας 
απαιτείται επιπλέον: 

α. Να έχουν αξιολογηθεί με γενικό χαρακτηρισμό τουλά¬ 
χιστον λίαν καλώς στις εκθέσεις ικανότητας των τελευ¬ 


ταίων 3 ετών. 

β. Να έχουν κριθεί ευμενώς από τα αρμόδια Υπηρε¬ 
σιακά Συμβούλια κατά την τελευταία κρίση». 

Άρθρο 8. 

Τρόπος που φέρονται τα Αστυνομικά Μετάλλια και οι ται¬ 
νίες αυτών. 

1. Η παράγραφος 2 του άρθρου 18 του Π.Δ. 622/1985 
αντικαθίσταται ως ακολούθως: 

«2. Αυτοί που τιμήθηκαν με Αστυνομικά Μετάλλια φέ¬ 
ρουν στη στολή τους τα διάσημα των μεταλλίων αυτών 
μετά των ταινιών τους μόνο σε επίσημες εκδηλώσεις και 
κατόπιν διαταγής. Στις άλλες περιπτώσεις φέρουν στη 
στολή τους μόνο αντίστοιχες διεμβολές των μεταλλίων 
που τους απονεμήθηκαν, με τα διακριτικά πολλαπλών 
απονομών ή προσδιορισμού Τάξης των μεταλλίων». 

2. Στο ίδιο άρθρο προστίθεται παράγραφος 3 ως εξής: 

«3. Σε περίπτωση απονομής Αστυνομικού Μεταλλίου 

ανωτέρας Τάξεως, ή κατωτέρας Τάξεως παύει να φέρε¬ 
ται». 

Άρθρο 9, 

Μεταβατικές διατάξεις. 

Η παράγραφος 2 του άρθρου 22 του Π.Δ. 622/1985 
αντικαθίσταται ως εξής: 

«2. Τα μετάλλια που απονεμήθηκαν σύμφωνα με τις δια¬ 
τάξεις που ίσχυαν για τα τέως Σώματα της Χωροφυλακής 
και Αστυνομίας Πόλεων, εξακολουθούν να φέρονται απ' 
αυτούς που τιμήθηκαν μ’ αυτά, χωρίς καμιά μεταβολή του 
τύπου του διασήμου και της ταινίας τους». 

Άρθρο 10. 

Ρύθμιση λεπτομερειών. 

Λεπτομέρειες και θέματα δευτερεύουσας σημασίας 
που ανακύπτουν κατά την εφαρμογή του παρόντος ρυθμί¬ 
ζονται με διαταγή του Αρχηγού της Ελληνικής Αστυνο¬ 
μίας. 

Άρθρο 11. 

Έναρξη ισχύος. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξεως αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 6 Μαρτίου 1996 

